Torinon metro

Torinon metro () on Torinossa, Italiassa toimiva metrojärjestelmä. Järjestelmä koostuu vain yhdestä linjasta, ja se kulkee kokonaan maan alla. Linjan pituus on 15,1 kilometriä ja sillä on 23 asemaa. Metro kulkee automatisoiduilla junilla.

Metron rakennustyöt aloitettiin vuonna 2000 ja metro saatiin käyttöön 4. helmikuuta 2006, juuri ennen Torinon talviolympialaisia. Aluksi metrolinja kulki Länsi-Torinossa sijaitsevasta Fermin kaupunginosasta ydinkeskustaan pääteasemanaan XVIII Dicembre. Lokakuussa 2007 metrolinjaa jatkettiin itään Porta Nuovaan asti. Maaliskuussa 2011 valmistui metrolinjan kolmas osuus Porta Nuovasta etelään Lingottoon. Neljäs osuus Lingottosta Bengasiin valmistui huhtikuussa 2021.

 Lähteet 

Metro
Luokka:Italian metroliikenne